5)

Regulā iekļauj šādu nodaļu: “6.B NODAĻA TABAKAS, OLĪVEĻĻAS, KOKVILNAS UN APIŅU MAKSĀJUMU IEKĻAUŠANA VIENREIZĒJO MAKSĀJUMU SHĒMĀ 48.c pants Vispārīgi noteikumi 1. Ja dalībvalsts ir izmantojusi Regulas (EK) Nr. 1782/2003 71. pantā noteikto iespēju un nolēmusi piemērot 2006. gadā vienreizējo maksājumu shēmu, piemēro Regulas (EK) Nr. 1782/2003 III sadaļā un šīs regulas 1. līdz 6. nodaļā izklāstītos noteikumus. 2. Ja dalībvalsts ir piemērojusi vienreizējo maksājumu shēmu 2005. gadā, un neskarot Regulas (EK) Nr. 1782/2003 71. panta 1. punkta trešo daļu, lai noteiktu tiesības uz maksājumiem un to apjomu 2006. gadā attiecībā uz tabakas, olīveļļas, kokvilnas maksājumu iekļaušanu vienreizējo maksājumu shēmā, piemēro regulas 37. un 43. pantu saskaņā ar šīs regulas 48.d panta noteikumiem, un ja dalībvalsts ir izmantojusi Regulas (EK) Nr. 1782/2003 59. pantā noteikto iespēju, piemēro minēto pantu saskaņā ar šīs regulas 48.e panta noteikumiem. 3. Ja dalībvalsts ir piemērojusi vienreizējo maksājumu shēmu 2005. gadā, tai jānodrošina, ka tiek ievēroti valstij noteiktie maksimāli pieļaujamie daudzumi, kas noteikti Regulas (EK) Nr. 1782/2003 VIII pielikumā. 4. Vajadzības gadījumā visām esošajām tiesībām uz maksājumiem 2006. gadā līdz tabakas, olīveļļas, kokvilnas un/vai piena maksājumiem un pamatsummām, kas aprēķinātas tabakai, olīveļļai, kokvilnai un/vai piena maksājumiem, piemēro Regulas (EK) Nr. 1782/2003 41. panta 2. punktu. 5. Ja dalībvalsts 2005. gadā ir piemērojusi vienreizējo maksājumu shēmu, 2006. gadā saskaņā ar Regulas (EK) Nr. 1782/2003 42. panta 1. punktu dalībvalstu noteikto procentuālā samazinājuma likmi piemēro tabakas, olīveļļas un kokvilnas pamatsummām, kas jāiekļauj vienreizējo maksājumu shēmā. 6. Regulas (EK) Nr. 1782/2003 42. panta 8. punktā noteikto piecu gadu periodu vēlreiz nesāk skaitīt attiecībā uz tiesībām uz maksājumiem, kuri nāk no valsts rezerves un kuru apjoms tika pārrēķināts vai palielināts atbilstīgi šīs regulas 48.d un 48.e pantam. 7. Lai izveidotu tiesības uz maksājumiem attiecībā uz kokvilnu, tabaku un olīveļļu, pirmais gads, kad piemēro Regulas (EK) Nr. 795/2004 7. panta 1. punktā, 12. līdz 17. un 20. pantā minēto vienreizējo maksājumu shēmu, ir 2006. gads. 48.d pants Īpaši noteikumi 1. Ja lauksaimniekam nav piešķirtas tiesības uz maksājumiem vai ja lauksaimnieks tās nav nopircis līdz galīgajam termiņam, kad bija jāpiesakās, lai tiktu noteiktas tiesības uz maksājumiem 2006. gadam, viņš saņem tiesības uz maksājumiem, kas ir aprēķinātas saskaņā ar Regulas (EK) Nr. 1782/2003 37. un 43. pantu tabakas, olīveļļas un kokvilnas maksājumiem. Pirmo apakšpunktu piemēro arī tad, ja lauksaimnieks īrē tiesības uz maksājumiem 2005. un/vai 2006. gadam. 2. Lauksaimniekam, kam ir piešķirtas tiesības uz maksājumiem vai ja lauksaimnieks ir nopircis vai saņēmis tiesības uz maksājumiem līdz galīgajam termiņam, kad bija jāpiesakās, lai tiktu noteiktas tiesības uz maksājumiem 2006. gadam, šo tiesību uz maksājumiem vērtību un daudzumu pārrēķina šādi: a) tiesību uz maksājumiem skaits ir vienāds ar lauksaimniekam piederošo tiesību uz maksājumiem skaitu, kam pieskaitīts hektāru skaits, kas noteikts ar Regulas (EK) Nr. 1782/2003 43. pantu pārskata periodā piešķirtajiem tabakas, olīveļļas un kokvilnas maksājumiem; b) vērtību nosaka, dalot lauksaimniekam piederošo tiesību uz maksājumiem vērtības summu un saskaņā ar Regulas (EK) Nr. 1782/2003 37. pantu aprēķināto pamatsummu reģioniem, kuriem pārskata periodā bija piešķirti tabakas, olīveļļas un kokvilnas maksājumi, ar skaitu, kas noteikts saskaņā ar šā punkta a) apakšpunktu. Tiesības uz maksājumiem par atmatā atstātu zemi neņem vērā pirmajā apakšpunktā minētajos aprēķinos. 3. Atkāpjoties no 27. panta noteikumiem, tajā minēto līguma klauzulu var ievietot vai grozīt īres līgumā vēlākais līdz termiņam, kad bija jāpiesakās, lai tiktu noteiktas tiesības uz maksājumiem 2006. gadam. 4. Tiesības uz maksājumiem, kas izīrētas pirms termiņa, kad bija jāpiesakās, lai noteiktu tiesības uz maksājumiem 2006. gadam, 2. punktā minētajos aprēķinos ņem vērā. Tomēr tiesības uz maksājumiem, kas līdz 2004. gada 15. maijam izīrētas ar līguma klauzulas palīdzību, kā minēts 27. pantā, tiek ņemtas vērā šā panta 2. punktā minētajos aprēķinos tikai tad, ja īres noteikumus var pielāgot. 48.e pants Reģionālā izpilde 1. Ja dalībvalsts ir izmantojusi Regulas (EK) Nr. 1782/2003 59. panta 1. punktā noteikto iespēju, visas tiesības uz maksājumiem palielina, pieskaitot papildu summu, kas atbilst pieaugumam reģionam noteiktajā maksimāli pieļaujamā daudzumā 2006. gadam, kas dalīts ar kopējo 2005. gadā piešķirto tiesību uz maksājumiem skaitu. 2. Ja dalībvalsts ir izmantojusi Regulas (EK) Nr. 1782/2003 59. panta 1. un 3. punktā noteikto iespēju, neskarot šīs regulas 48. panta noteikumus, lauksaimnieks saņem papildmaksājumu par katru tiesību uz maksājumiem. Papildsummu veido šādas summas: a) attiecīgā reģionam noteiktā maksimāli pieļaujamā daudzuma pieauguma daļa, kas dalīta ar kopējo 2005. gadā piešķirto tiesību uz maksājumiem skaitu; b) pamatsumma, kas attiecībā uz katru lauksaimnieku atbilst reģionam noteiktā maksimāli pieļaujamā daudzuma pieauguma atlikušajai daļai, kas dalīta ar to tiesību uz maksājumiem sakaitu, kas piešķirtas lauksaimniekam vēlākais līdz termiņam, kad bija jāpiesakās, lai tiktu noteiktas tiesības uz maksājumiem 2006. gadam. Tomēr, runājot par tiesībām uz maksājumiem par atmatā atstātu zemi, lauksaimnieks saņem tikai papildsummu, kas aprēķināta atbilstīgi a) punktam uz vienu amatā atstātas zemes maksājumu.”